Vyf in hof na moord op vrou 13 jaar geledeDie familie van ŉ vrou, wie se moord moontlik opgelos is na die ontdekking van ŉ bekentenisbrief, sê die afgelope 13 jaar was baie pynlik. EWN berig dat vyf mans, insluitend twee voormalige polisiemanne, in hegtenis geneem is vir die moord. Die inhegtenisnemings volg op ŉ bekentenisbrief wat sowat twee maande gelede in ŉ huis in Kenilworth in Johannesburg gevind is. Die brief is onder ŉ mat gevind nadat die eienaar van die huis nuwe matte laat insit het. Volgens die bekentenisbrief is die vrou ontvoer en geskiet. Sy het egter die aanval oorleef. Die mans het haar glo hierna uit die hospitaal waar sy behandel is ontvoer en vermoor. Die slagoffer is intussen geïdentifiseer as Betty Ketani, ŉ 37-jarige ma van drie. Die vyf verdagtes sal vandag in die hof verskyn. Lees meer hier.